Esperansa Grasia

**Gemma Palacio Martínez,** ezagunagoa **Esperansa Grasia** izenez (Liria, Valentzia, 2000ko maiatzaren 20a) umorista, aktore, influencer eta eduki-sortzailea da. TikTok, Instagram, YouTube edo Facebook sare sozialetan jarduten du eta, 2,7 milioi jarraitzaile baino gehiago eta TikTok-en argitaratutako 400 bideo baino gehiago ditu.

## Bizitza 
Gemma Palacio Valentziako Liria herrian jaio zen, baina Benaguazilen bizi izan da. Kontabilitateko Erdi Mailako Heziketa Ziklo bat ikasi zuen, eta supermerkatu batean hasi zen lanean kutxazain, dirua aurreztu, goi-mailako ikasketekin jarraitu eta independizatu ahal izateko.

### Lan ibibidea 
Esperansa Grasia izena COVID-19aren konfinamenduaren bukaeran sortu zen, Esperanza Gracia astrologoaren iragarki batekin eta Gemma Palaciok bere lagunekin ese hitzak ahoskatzeko moduarekin. 2020. urteko maiatzaren 11n hasi zen bideoak argitaratzen TikTok sare sozialean eta, hasieran arrakasta handirik izan ez bazuen ere, denborak aurrera egin ahala, ospea izaten hasi zen, 2 milioi jarraitzailetik gora izatera iritsi arte. Bideo gehienetanEspainiako eta AEBko bizitza soziala eta Consuelo, Juanjo edo Ashley pertsonaien arteko aldeak egiten dira, berak interpretatutakoak. Telebistako saio edo telesailei buruzko bideo parodiak ere egiten ditu, eta, horietan, lagunek eta familiako kideek parte hartzen dute, hala nola amak edo nebak.

Telebistara 2021. urteko uztailean pasatu zen, LaSextako El Intermedio saioan, non Thais Villasek elkarrizketatu zuen "*OK, Boomer*" saiorako, programaren edukia gaztetzea helburu zuen saiorako*.* 2021ean, Ana Morgadek Europa FM irratsaioan Vodafone yu marka komertzialak *Yu: No te pierdas nada* irrati-saioan elkarrizketatu zuen. 2022. urtean saio berean parte hartu zuen *El consultorio de Consuelo* izeneko atal batean eta Netflix plataformarekin kolaborazioak egin zituen.

2022. urteko urrian, Tonet Ferrerrek idatzi eta zuzendutako "*La luz fantasma*" antzezlanean hasi zen antzerki-aktore lanetan, eta Valentziako Talía Antzokian interpretatu zuen Candela pertsonaia. Lan horrek balio izan zion zuzendari beraren "*La vida empieza hoy*" filmean agertzeko, urtebete geroago estreinatu zen lana.

2023. urtean Cristina Castañok La 2 katean aurkeztu zuen *A este paso (no) estrenamos* antzerki saioan parte hartu zuen. Saio horretan, Federico Garcia Lorcaren *Bodas de sangre* laneko eszena bat interpretatu zuen, Pakozoico zientzia-dibulgatzailearekin eta Anni B Sweet abeslariarekin batera, Alcala-ko Comedias Galerian.

2023 eta 2024 urteen artean, behin baino gehiagotan gonbidatu zuten Movistar Plus+ eta Cuatron emandako *Martínez y Hermanos* saiora. 2024. urtean Telecincon emandako *La mejor generación* lehiaketan parte hartu zuen eta bertan *streamers* belaunaldiko taldeko kapitaina izan zen Marta Sango, Maverick López eta Izan Llunas hautagaiekin batera. *El Cazador* Stars saioko lehiakidea ere izan zen.

2025. urtean, *Tu cara me suena* saiotik pasatu ostean, *El Hormiguero* programak fitxatu zuen, sail propio bat egiteko.

### Tu cara me suena 
2025. urteko otsailean, Antena 3 katean emandako *Tu cara me suena* lehiaketaren hamabigarren edizioko lehiakidea izango zela iragarri zuten. Maiatzaren 1ean *El Hormiguero* saiora joan zen Ana Guerra eta Florentino Fernándezekin batera, 2025. urteko apirilaren 4an estreinatu zen lehiaketa promozionatzeko.

### Imitazioak 
### Telebistako saioak 
### Irratia eta podcast-a 
### Serieak 
### Zinea 
### Antzerkia 
## Argitalpenak 
*  Ai lof yu, Ashley. Alfaguara. 2022. ISBN 9788420459899. OCLC 1428373496. 

## Erreferentziak 
## Kanpo estekak